**Midlertidige retningslinjer for sammensetning og mandat for vurderingskomite til postdoktorstillinger**

Rekruttering til vitenskapelige stillinger ved UiB reguleres av «*Reglement for ansettelse i*

*vitenskapelige stillinger og faglige/administrative lederstillinger, vedtatt 28. mai 2014*»

(Ansettelsesreglementet), samt allment lov- og avtaleverk.

I møte 23. februar 2017 vedtok Universitetsstyret å gjennomføre et pilotprosjekt ved Det matematisk-naturvitenskapelige fakultet for å prøve ut forenklet tilsettingsprosess for postdoktorer. Vedtaket skal evalueres etter ett år.

**Oppnevning:**

Instituttleder oppnevner umiddelbart etter søknadsfristens utløp en *vurderingskomite* for evaluering av kandidater til postdoktor.

**Sammensetning:**

* Komiteen må ha 3 eller flere medlemmer, der alle har minst førsteamanuensiskompetanse

innen relevant fagområde.

* Begge kjønn skal være representert i komiteen, med mindre det kan begrunnes at slik

representasjon ikke er mulig.

* Minst ett medlem skal være eksternt, fra utenfor UiB.

**Mandat:**

Kvalifikasjonskravene i utlysingen danner grunnlaget for komiteens arbeid.

*Vurderingskomiteen* skal, med utgangspunkt i utlysingen

* Vurdere vitenskapelige kvalifikasjoner og andre dokumenterte faglige kvalifikasjoner ved en sakkyndig bedømmelse etter krav angitt i utlysning
* ha ansvar for gjennomføring av intervju og referanseinnhenting
* utarbeide et helhetlig forslag til innstilling der både faglige vurderinger og personlig

egnethet skal omtales

Er det tre eller flere kvalifiserte søkere, skal minst tre kvalifiserte søkere innstilles i

den rekkefølge de kommer i betraktning. Er det to kvalifiserte søkere, skal begge

innstilles, jf. Ansettelsesreglementets pkt. 6.3.1 (2).

Forslaget til innstilling danner grunnlag for instituttleders innstilling.

Mal for utforming av forslag til innstilling følger vedlagt.

**Innstilling:**

Instituttleders innstilling legges frem for Tilsettingsrådet for forsker- og rekrutteringsstillinger

som fatter vedtak om tilsetting.

**Tilsetting:**

Personalavdelingen ved fakultetet effektuerer deretter tilsettingen.

**Innsyn:**

Det følger av Ansettelsesreglementets pkt. 6.3.4 at søkerne, i tillegg til søkerliste, kan be om:

* utvidet søkerliste som gir oversikt over søkernes formelle kvalifikasjoner
* oversikt over eventuelle publikasjoner og annen vitenskapelig produksjon

Søkerne kan også be om innsyn i de deler av innstillingen som ikke inneholder selve

begrunnelsen. I malen for utforming av innstilling er avsnittene som er omfattet av

innsynsretten særskilt markert.

**Søkerne gjøres oppmerksom på innsynsretten i bekreftelse på mottak av søknad, jf.**

**standardbrev for slik bekreftelse på norsk og engelsk.**